פלטפורמות הביקוש מקנות למפרסמים גישה לאפשרויות פרסום רבות שעליהן הם יכולים להתמודד, וכן למידע על החשיפה לפרסום בפועל ועל ביצועיו, מידע היכול להיות בסיס לאופטימיזציה של הפרמטרים כדי להשיג אפקטיביות משופרת של הפרסום.
אילן דמרי
פלטפורמת היצע
פלטפורמת היצע (Supply Side Platform, SSP) היא פלטפורמה טכנולוגית המאפשרת למו"לים של תוכן דיגיטלי לנהל את היצע הזדמנויות החשיפה שהם מוכנים להציע על מנת לנצל אותו באופן אופטימלי ולהפיק הכנסות מן התוכן שהם מספקים.
פלטפורמות היצע מקנות ללקוחותיהן דרך יעילה להגיע לפרסום ממקורות שונים כדי לנצל באופן אופטימלי את אפשרויות החשיפה שהם מציעים למפרסמים. יעילותן מושגת הודות לדרגה גבוהה של אוטומציה. פלטפורמות ההיצע גם מציעות מידע ותובנות בנוגע לקהלים ולערוצי הכנסה שונים מפרסום, ומאפשרות התאמה של הפרסום לקהלים מוגדרים על פי פרמטרים שונים. על פי רוב נבחרות בהן הפרסומות שבסופו של דבר מוצגות למשתמשים בתהליכי בידינג בזמן אמת (RTB) דרך בורסות הפרסום (ad exchanges) שאליהן מקשרות פלטפורמות ההיצע את המו"לים. המפרסמים, מצידם, מתקשרים עם בורסות הפרסום באמצעות פלטפורמות ביקוש (DSP).
רוברט הלפרין
רוברט שרמן "באק" הלפרין (באנגלית: Robert Sherman "Buck" Halperin; 26 בינואר 1908 - 8 במאי 1985) היה גיבור מלחמה יהודי-אמריקאי במלחמת העולם השנייה, שייט תחרותי זוכה מדליית ארד באולימפיאדת רומא, שחקן פוטבול ואיש עסקים.
קורות חייו.
הלפרין נולד למשפחה יהודית בשיקגו שבאילינוי, בן לאב שהיגר לארצות הברית מקייב בסוף המאה ה-19. היה חבר בנבחרת הפוטבול של אוניברסיטת נוטרדאם ושל אוניברסיטת ויסקונסין–מדיסון בעמדת הקוורטרבק. הוא שיחק עונה אחת (1932) בעמדת הרץ האחורי בקבוצת ברוקלין דודג'רס מליגת ה-NFL ולאחר מכן אימן בתיכון בשיקגו.
לאחר כניסת ארצות הברית למלחמת העולם השנייה התגייס במרץ 1942 לצי האמריקאי. הוא נבחר להיות אחד מעשרה לוחמים שייסדו את יחידת הקומנדו הימי של הצי (SCOUTS &amp; RAIDERS), היחידה אומנה בחשאי בווירג'יניה והיוותה את הבסיס ליחידת אריות הים.
הלפרין השתתף במבצע לפיד, הנחיתה האמפיבית של בעלות הברית בחופי צפון אפריקה המערבית. תחת עלטה מוחלטת הוביל את ספינת הסיור שלו בחופי מרוקו הצרפתית, הוא היה הראשון מבין החיילים אמריקאים שנחתו על החוף באפריקה. הוא נחת באזור פורט ליוטה, סימן את נתיבי הגישה, הכווין את הכוחות הנוחתים ולקח בשבי שני קציני אויב. על לחימתו במבצע זכה בעיטור צלב הצי, העיטור השני בדרגתו מבין עיטורי הכוחות המזוינים. השתתף בפלישת בעלות הברית לסיציליה (מספינת USS Ancon) ובפלישה לאיטליה. בנובמבר 1943 הועבר לכוח המשימה 122 וביוני 1944 היה מהחיילים הראשונים שנחתו על חוף צרפת במהלך הפלישה לנורמנדי והוביל את כוחות הקורפוס השביעי. על לחימתו במבצע זכה לכוכב הארד. הוא שב לארצות הברית בסוף יולי 1944 ושירת בבסיס ההדרכה לנחיתה אמפיבית, פורט פירס בפלורידה. בדצמבר 1944 נשלח למערכה באסיה ומונה למפקד יחידה 6 של הצי האמריקאי. תחת פיקודו היו 9 קצינים ו-35 לוחמים מהצי האמריקאי שהופקדו על אימונם של כ-2,500 לוחמי גרילה סיניים. הכוחות לחמו נגד הצבא היפני הקיסרי, בין המבצעים בהם השתתפו היה השמדת פריגטה יפנית בהדחק של 1,000 טון בנמל אמוי. לאחר כניעת מגיני אמוי קיבל הלפרין את חרבותיהם של האדמירל היפני וקציני מטהו. על לחימתו ביפנים ופועלו זכה לכוכב הכסף ולעיטור כוכב הארד נוסף. כמו כן זכה לעיטור הכבוד הגבוה ביותר מהרפובליקה של סין. במהלך שירותו התקדם בדרגות עד שחרורו כקצין בדרגת לוטננט קומנדר.
לאחר שחרורו התחרה בשיט מפרשיות. הוא היה אלוף צפון אמריקה בשיט מפרשית מדגם סטאר. השתתף באולימפיאדת רומא (1960) וזכה עם בן זוגו ויליאם פרקס במדליית ארד. ב-1963 זכה במדליית זהב במשחקים הפאן-אמריקאיים שנערכו בסאו פאולו שבברזיל.
משנת 1959 כיהן הלפרין כיושב ראש חברת .Commercial Light Co שהקים אביו באילינוי. החברה עסקה בעבודות הנדסה וחשמל רבות היקף. כמו כן היה ממייסדיה של חברת הביגוד Lands' End. בשנותיו האחרונות התגורר בפאלם ספרינגס בקליפורניה.
נפטר ב-1985 ונקבר בבית הקברות הלאומי ארלינגטון. הותיר אחריו אישה ושלושה בנים.
Flawless
Flawless (בעברית: ללא רבב, מעוצב: ) הוא שיר של הזמרת האמריקאית ביונסה מאלבומה החמישי, Beyonce. השיר יצא כסינגל החמישי מן האלבום ב-12 באוגוסט 2014. השיר הופק על ידי היט-בוי, ביונסה, ריי ריל ובוטס. ביונסה הוציאה גרסה מוקדמת של השיר, בשם "Bow Down / I Been On", במרץ 2013.
מבחינה מוזיקלית "Flawless" מורכב משני חלקים: "Bow Down" ו"Flawless" אשר מופרדים על ידי נאום "כולנו צריכים להיות פמיניסטים" של הסופרת הניגרית צ'יממנדה נגוזי אדיצ'יה בכנס ה-TEDxEuston. זהו שיר מסוג טראפ-פופ עם מנהג מלוכלך וקצב גרובי. עם יציאתו, השיר התקבל בצורה חיובית על ידי מבקרי מוזיקה ששיבחו במיוחד את השימוש בנאום של אדיצ'יה ואת מילות השיר עצמו. לאחר שיצא כסינגל לרדיו, השיר הגיע לשיא כאשר הגיע למקום ה-41 במצעד הבילבורד הוט 100.
הווידאו קליפ של השיר בוים על ידי ג'ייק נאוה והוא כולל כוריאוגרפיה של לאס טווינס וכריס גרנט.
השיר בוצע על ידי ביונסה בחלק האירופאי של סיבוב ההופעות העולמי שלה "The Mrs. Carter Show World Tour", ואף נוסף לסיבוב ההופעות המשותף שלה עם בעלה ג'יי זי, "On the Run Tour". כמו כן, השיר בוצע בטקס הווידאו-קליפים של MTV לשנת 2014.
רמיקס בשיתוף ניקי מינאז'.
לשיר יצאה גרסת רמיקס בהשתתפות הזמרת והרפארית ניקי מינאז' שיצא באתר האינטרנט של ביונסה ב-2 באוגוסט 2014. קולומביה רקורדס הוציאה גרסה זו כסינגל ב-12 באוגוסט 2014 לרדיו בארצות הברית. גרסה זו היא גם הסינגל הראשון של מהדורת הפלטיניום של האלבום שיצאה לאור ב-24 בנובמבר 2014. גרסת הרמיקס של השיר כוללת בתים חדשים שנוספו על ידי ביונסה וניקי ומסמנת את שיתוף הפעולה הראשון בין הזמרות. המוזיקה של גרסת הרמיקס הייתה שונה מעט מהגרסה המקורית, כשכמה חלקים אורגנו מחדש ושונו. עם יציאתו, זכה הסינגל לביקורות חיוביות ממבקרי מוזיקה ששיבחו את הכימיה בין שתי הזמרות ואת שילוב קולותיהן. המילים שביונסה שרה על תקרית המעלית הידועה לשמצה בין בעלה ג'יי-זי ואחותה סולאנג' נואלס זכו לתשומת לב תקשורתית רבה. השיר נבחר לשיר הטוב ביותר לשנת 2014 על ידי המגזין האמריקאי Time. יומיים לאחר הפצת הרמיקס הוציאה הרפארית ליל קים גרסת רמיקס חדשה לשיר בהשתתפותה. השיר הגיע לשיא כאשר הגיע למקום ה-41 במצעד הבילבורד הוט 100. לגרסה יצא וידאו קליפ רשמי המכיל את הופעתה של ביונסה יחד עם ניקי בצרפת.
Taylor Swift
Taylor Swift (בעברית: טיילור סוויפט) הוא אלבום הבכורה של הזמרת-היוצרת האמריקאית טיילור סוויפט. האלבום יצא לאור ב-24 באוקטובר 2006, על ידי ביג משין רקורדס, כשסוויפט הייתה בת 16. סוויפט כתבה שירים לאלבום במהלך השנה הראשונה שלה בתיכון, חלק מהם במשותף עם ליז רוז וכותבים נוספים. סוויפט התנסתה עם מספר מפיקי מוזיקה ותיקים בנאשוויל, אך בסוף החליטה לשכור את מפיק הדמואים שלה נתן צ'פמן. מבחינה מוזיקלית, האלבום הוא בסגנון מוזיקת קאנטרי, ומבחינה מילולית, הוא עוסק במערכות יחסים רומנטיות, שכמה מהן כתבה סוויפט מהתבוננות במערכת יחסים לפני שחוותה אחת בעצמה, ונוגע במאבקיה האישיים של סוויפט בתיכון.
חמישה סינגלים יצאו מהאלבום, כולם הגיעו למעמד פלטינה מטעם איגוד תעשיית ההקלטות האמריקאי (RIAA). "Tim McGraw" יצא כסינגל המוביל, והגיע לעשרת הגדולים במצעד הקאנטרי של בילבורד. "Teardrops on My Guitar" יצא כסינגל השני, והפך לשיר המצליח ביותר באלבום, כשהגיע למקום ה-13 במצעד הבילבורד הוט 100. "Our Song" יצא כסינגל השלישי מתוך האלבום, והפך לשיר הראשון של סוויפט שכבש את פסגת מצעד הקאנטרי של בילבורד, מה שהפך את סוויפט לאדם הצעיר ביותר שיצר וביצע לבדו שיר שהגיע למקום הראשון במצעד. "Picture to Burn" ו-"Should've Said No" יצאו כסינגלים והרביעי והחמישי מהאלבום, והצליחו במצעדי הקאנטרי בארצות הברית. סוויפט קידמה את אלבומה על ידי הופעות חימום לראסקל פלאטס, ג'ורג' סטרייט, קני צ'סני ובראד פייזלי, טים מקגרו ופיית' היל.
"Taylor Swift" התקבל באופן חיובי על ידי המבקרים, ששיבחו את הכישרון של סוויפט בגיל כה צעיר. האלבום זכה להצלחה מסחרית והשיק את הקריירה של סוויפט במוזיקת קאנטרי. בארצות הברית, שהה האלבום בפסגת מצעד אלבומי הקאנטרי במשך 24 שבועות, והגיע למעמד פלטינה מחומשת מטעם איגוד תעשיית ההקלטות האמריקאי (RIAA), עם מכירות של מעל 5 מיליון עותקים. "Taylor Swift" נשאר 277 שבועות במצעד הבילבורד 200, מה שהופך אותו לאחד מ-12 האלבומים שנשארו בזמן הארוך ביותר בהיסטוריה של המצעד. האלבום הצליח גם מחוץ למדינת האם של סוויפט, בעיקר בקנדה, באוסטרליה, ובבריטניה. האלבום מכר למעלה משישה מיליון עותקים.
ביולי 2022, מגזין התרבות רולינג סטון דירג את אלבום הבכורה זה ברשימתם "100 אלבומי הבכורה הטובים ביותר בכל הזמנים" במקום ה-32.
רקע.
סוויפט פיתחה עניין בשלב מוקדם של חייה במוזיקת קאנטרי ובכתיבת שירים. כשהייתה בת אחת-עשרה, היא ומשפחתה בקרו בפעם הראשונה בנאשוויל, טנסי, בניסיון להשיג חוזה הקלטה, אך ללא הצלחה. חברות התקליטים לא התעניינו בה משום שהייתה צעירה מדי. סוויפט אמרה מאוחר יותר בנוגע לחברות התקליטים שדחו אותה:סוויפט הייתה אחד האמנים הראשונים שבורצ'טה החתים.
פיתוח ומוזיקה.